Source: https://www.slov-lex.sk/pravne-predpisy/SK/ZZ/1964/197/vyhlasene_znenie.html
Timestamp: 2019-06-20 21:37:45+00:00

Document:
197/1964 Zb. - Vyhláška Ministerstva financií, kto... - SLOV-LEX
197/1964 Zb./
Zákonné poistenie zodpovednosti za škody spôsobené prevádzkou motorových vozidiel sa vzťahuje na prevádzateľov a vodičov týchto vozidiel. Ako prevádzateľ motorového vozidla sa pre účely tejto vyhlášky posudzuje aj ten, kto použije motorové vozidlo bez vedomia alebo proti vôli prevádzateľa, ako aj prevádzateľ podniku, v ktorom je motorové vozidlo v oprave.
Motorovým vozidlom sa pre účely tejto vyhlášky rozumie - s výnimkou vozidiel koľajových a trolejových - každé vozidlo, ktoré sa môže pohybovať vlastnou motorickou silou, bez ohľadu na to, či sa preň vydáva technický preukaz motorového vozidla alebo obdobný preukaz vyžadovaný pre motorové vozidlá v cudzine alebo nie; za motorové vozidlá sa považujú aj prívesy a návesy k týmto vozidlám.
Poistenie prevádzateľov a vodičov motorových vozidiel, ktoré majú trvalé stanovište v Československej socialistickej republike (ďalej len „tuzemské motorové vozidlá“), sa týka poistných udalostí, ku ktorým dôjde na území Európy a na mimoeurópskom území Zväzu sovietskych socialistických republík; poistenie prevádzateľov a vodičov motorových vozidiel, ktoré majú trvalé stanovište v cudzine (ďalej len „cudzozemské motorové vozidlá“), sa týka poistných udalostí, ku ktorým dôjde na území Československej socialistickej republiky.
Prevádzateľ a vodič motorového vozidla (ďalej len „poistený“) má právo, aby Štátna poisťovňa (ďalej len „poisťovňa“) za neho nahradila škodu spôsobenú prevádzkou motorového vozidla inému na zdraví alebo usmrtením, ako aj poškodením, zničením, stratou alebo odcudzením vecí, avšak len pokiaľ poistený za tieto škody zo zákona zodpovedá a pokiaľ sa ďalej neustanovuje inak.
Poisťovňa je povinná nahradiť za poisteného trovy obhajoby pred súdom I. stupňa v trestnom konaní vedenom proti poistenému v súvislosti s poistnou udalosťou; trovy obhajoby pred odvolacím súdom je povinná nahradiť len vtedy, ak sa zaviazala ich uhradiť.
Poisťovňa je povinná nahradiť za poisteného trovy občianskoprávneho konania o náhrade škody, ak sa zaviazala ich uhradiť alebo ak toto konanie bolo nevyhnutné pre zistenie zodpovednosti poisteného alebo výšky plnenia poisťovne. Náklady mimosúdneho prerokovania nárokov poškodeného je poisťovňa povinná nahradiť za poisteného len vtedy, ak sa zaviazala ich uhradiť.
pokiaľ za ňu poistený zodpovedá svojmu manželovi alebo príbuzným v priamom rade alebo osobám, ktoré s ním žijú v spoločnej domácnosti;
na motorovom vozidle, ktorého prevádzkou bola spôsobená, ako aj na veciach dopravovaných týmto motorovým vozidlom; ak však bola škoda spôsobená na veciach, ktoré mali dopravované osoby - s výnimkou osôb uvedených pod písmenom a) - v čase poistnej udalosti na sebe alebo pri sebe, je poisťovňa povinná ju nahradiť;
spôsobenú pracovnou činnosťou motorového vozidla ako pracovného stroja.
Poistenie sa nevzťahuje
na nároky osôb, ktoré majú trvalé bydlisko (sídlo) v cudzine, ak im bola spôsobená škoda prevádzkou cudzozemského motorového vozidla, ktorým boli dopravované,
uvedenej pod č. 1,
spôsobenej prevádzkou nezisteného motorového vozidla (§ 8),
spôsobenej poistenému.
Ustanovenia odseku 1 č. 2 platia aj o nárokoch iných štátov alebo cudzozemských právnických osôb, ktoré uhradili uvedené náklady alebo poskytli uvedené alebo obdobné dávky.
Ten, komu bola na území Československej socialistickej republiky spôsobená škoda prevádzkou nezisteného motorového vozidla, má priamo proti poisťovni právo, aby mu túto škodu nahradila, pokiaľ sa ďalej neustanovuje inak, v tom istom rozsahu, v akom by mu ju nahradila, keby bola známa osoba, ktorá za škodu zodpovedá. Zo škody na veciach je však poisťovňa povinná uhradiť len tú jej časť, ktorá presahuje 500 Kčs.
Podmienkou vzniku práva podľa odseku 1 je, že orgány Verejnej bezpečnosti nehodu bezprostredne po jej vzniku zistili alebo bez zbytočného odkladu bola im nehoda oznámená; právo však zaniká, ak ho poškodený neuplatní u poisťovne do jedného roku od poistnej udalosti.
Poisťovňa má právo na náhradu súm, ktoré vyplatila z dôvodu škody spôsobenej prevádzkou motorového vozidla, proti tomu poistenému, ktorý
spôsobil škodu úmyselne alebo v stave, keď jeho schopnosť viesť motorové vozidlo bola znížená po požití alkoholického nápoja,
viedol motorové vozidlo v čase poistnej udalosti bez predpísaného vodičského oprávnenia,*)
zveril vedenie motorového vozidla osobe, ktorá nemala predpísané vodičské oprávnenie,*) alebo osobe, o ktorej vedel, že jej schopnosť viesť motorové vozidlo bola znížená po požití alkoholického nápoja,
spôsobil škodu motorovým vozidlom, ktoré sa nesmie podľa platných predpisov používať na premávku na cestách,
spôsobil škodu motorovým vozidlom, ktoré podľa právoplatného rozhodnutia v trestnom súdnom konaní mal protiprávne vo svojej moci.
Ak nastala skutočnosť uvedená v odseku 1 písm. a) až d) pri plnení úloh organizácie, patrí poisťovni právo na náhradu proti organizácii; organizácia sa vyporiada so zodpovedným pracovníkom (občanom) podľa príslušných predpisov.
Proti tomu, kto je v čase poistnej udalosti v omeškaní s platením poistného, má poisťovňa právo na náhradu 10% súm, ktoré vyplatila z dôvodu škody spôsobenej prevádzkou motorového vozidla, najviac však na náhradu sumy 3 000 Kčs. To však neplatí, ak má poisťovňa voči nemu právo podľa odseku 1.
že došlo k poistnej udalosti, dať pravdivé vysvetlenie o jej vzniku a rozsahu jej následkov a predložiť doklady, ktoré si poisťovňa vyžiada;
že poškodený uplatnil nárok na náhradu škody a vyjadriť sa poisťovni k požadovanej náhrade;
že v súvislosti s poistnou udalosťou sa začalo trestné konanie, prípadne že poškodený uplatňuje nárok na náhradu škody u orgánu príslušného o ňom rozhodnúť.
Ak má poistený voči poškodenému alebo inej osobe právo na vrátenie vyplatenej sumy alebo na zníženie dôchodku alebo na zastavenie jeho výplaty, prechádza toto právo na poisťovňu, pokiaľ za poisteného túto sumu zaplatila alebo za neho vypláca dôchodok.
Na poisťovňu prechádza tiež právo poisteného na úhradu tých trov konania o náhrade škody, ktoré boli poistenému priznané proti odporcovi, pokiaľ ich poisťovňa za poisteného zaplatila.
Ak ide o tuzemské motorové vozidlá, vzniká povinnosť platiť poistné pridelením štátnej poznávacej značky a trvá, dokiaľ ju má vozidlo pridelenú. Pri motorových vozidlách, pre ktoré sa štátna poznávacia značka neprideľuje (ďalej len „motorové vozidlo bez poznávacej značky“), vzniká povinnosť platiť poistné dňom, keď vozidlo bolo prvý raz uvedené do prevádzky, a trvá do zániku vozidla; pritom platí, že nadobudnutím vozidla je vozidlo uvedené do prevádzky.
Vydaním cestovného dokladu oprávňujúceho na cestu na ostatné územia Európy alebo na mimoeurópske územie Sväzu sovietskych socialistických republík, ktorá má byť uskutočnená motorovým vozidlom, vzniká povinnosť zaplatiť príplatok k poistnému.
Povinnosť platiť poistné má ten, kto je k 1. januáru, prípadne 1. júlu zapísaný v technickom preukaze motorového vozidla ako držiteľ tohto vozidla. Ak ide o motorové vozidlo, pre ktoré sa technický preukaz motorového vozidla nevydáva, má povinnosť platiť poistné ten, kto má toto vozidlo k 1. januáru, prípadne 1. júlu vo vlastníctve (v správe).
Pri motorových vozidlách prvý raz uvádzaných do prevádzky má povinnosť platiť poistné ten, kto je zapísaný pri prvom pridelení štátnej poznávacej značky a ak ide o motorové vozidlo bez poznávacej značky ten, kto toto vozidlo nadobudol.
Pri motocykloch a iných motorových vozidlách s motocyklovým motorom (vrátane motorových trojkoliek)*) je poistné splatné naraz najneskoršie do 1. marca, pri ostatných motorových vozidlách v dvoch rovnakých polročných splátkach do 1. marca a do 1. septembra.
Ak vznikla povinnosť platiť poistné v bežnom roku, platí sa poistné za dobu od prvého dňa mesiaca, v ktorom vznikla povinnosť platiť poistné. V takom prípade je pri pridelení štátnej poznávacej značky a pri motorových vozidlách bez poznávacej značky v deň, keď vozidlo bolo prvý raz uvedené do prevádzky, splatná:
pri motocykloch a iných motorových vozidlách s motocyklovým motorom (vrátane motorových trojkoliek) pomerná časť poistného do konca kalendárneho roka,
pri ostatných motorových vozidlách pomerná časť polročnej splátky poistného.
Ak sa platí poistné pomernou sumou (odsek 2), zaokrúhľuje sa toto poistné na celé koruny nadol.
Príplatok k poistnému (§ 14 ods. 2) je pri všetkých druhoch motorových vozidiel splatný najneskoršie pri odchode vozidla z územia Československej socialistickej republiky.
Ak dôjde po 31. decembri, avšak pred 1. marcom nasledujúceho roka k zmene v osobe zapísaného držiteľa motorového vozidla alebo k zmene v osobe toho, kto má motorové vozidlo bez poznávacej značky vo vlastníctve (v správe), je najneskoršie pri zápise zmeny držiteľa motorového vozidla alebo pri prevzatí motorového vozidla bez poznávacej značky splatné:
pri motocykloch a iných motorových vozidlách s motocyklovým motorom (vrátane motorových trojkoliek) poistné na celý rok,
pri ostatných motorových vozidlách prvá splátka poistného (polovica ročnej sadzby).
Ak dôjde k zmene v osobe zapísaného držiteľa motorového vozidla uvedeného v odseku 1 písm. b) po 30. júni, avšak pred 1. septembrom, je najneskoršie pri zápise tejto zmeny splatná druhá splátka poistného (polovica ročnej sadzby); ak dôjde v tomto čase k zmene pri motorovom vozidle bez poznávacej značky, je táto splátka splatná pri prevzatí vozidla.
Za dlžné poistné ručia všetky ďalšie osoby, na ktoré bolo prevedené motorové vozidlo po splatnosti poistného.
Zaplatené poistné sa s výnimkou prípadu uvedeného v odseku 2 nevracia. Pri zmene zapísaného držiteľa motorového vozidla nie je nový držiteľ povinný platiť poistné za zvyšok obdobia, za ktoré sa poistné platí, ak preukáže, že poistné je zaplatené predchádzajúcim držiteľom; to isté platí, ak dôjde k zmene v osobe toho, kto má motorové vozidlo bez poznávacej značky vo vlastníctve (v správe).
Ak dôjde počas obdobia, za ktoré sa platí poistné (splátka poistného), k zániku motorového vozidla, vráti sa na žiadosť toho, kto poistné zaplatil, suma zodpovedajúca pomernej časti poistného (splátky poistného) za celé mesiace chýbajúce do ukončenia obdobia.
Ak je občan rozhodnutím urobeným podľa § 14 č. 2 písm. b) a c) zákona č. 98/1964 Zb. o dani z motorových vozidiel oslobodený od dane z motorových vozidiel, je na rovnakú dobu a v rovnakom rozsahu oslobodený od platenia poistného.
Ak nebude poistné alebo splátka zaplatená včas (§ 16 a 17), je ten, kto je povinný platiť poistné, povinný zaplatiť poplatok z omeškania vo výške 10 % ročnej sadzby poistného za každý i začatý mesiac omeškania, najmenej však vo výške 10 Kčs.
Poplatok z omeškania sa zaokrúhľuje na celé koruny nadol; je splatný najneskoršie do 15 dní po upovedomení toho, kto je povinný platiť poistné.
Kto je povinný platiť poistné, je povinný sám si ho vypočítať a bez vyzvania ho včas zaplatiť. Pri motorových vozidlách, ktoré podliehajú dani z motorových vozidiel, platí sa poistné spolu s daňou.
Poistné sa platí poštovými poukážkami na účet inšpektorátu Štátnej poisťovne, v obvode ktorého je motorové vozidlo prihlásené v evidencii dopravného inšpektorátu Verejnej bezpečnosti, prípadne v obvode ktorého je bydlisko (sídlo) vlastníka, ak ide o motorové vozidlo bez poznávacej značky. Socialistické organizácie môžu platiť poistné pri motorových vozidlách nepodliehajúcich dani z motorových vozidiel súhrnnou sumou s uvedením jej špecifikácie, a to i prevodným príkazom.
Socialistické organizácie sa môžu s poisťovňou dohodnúť, že pri všetkých druhoch motorových vozidiel nepodliehajúcich dani z motorových vozidiel alebo od dane oslobodených budú platiť poistné naraz za celý rok najneskoršie do 1. marca, a to podľa stavu vozidiel (§ 15 ods. 1) k 1. januáru. Poisťovňa i organizácia môžu dohodu kedykoľvek vypovedať; účinky výpovede týkajú sa platenia poistného v roku nasledujúcom po výpovedi.
Československé rozpočtové organizácie nie sú povinné platiť poistné podľa § 14-20 tejto vyhlášky. Ministerstvo financií odvedie na účet poisťovne sumu, ktorú určí ako poistné za poistenie týchto organizácií.
Ak sa prevedie motorové vozidlo z organizácie uvedenej v odseku 2 na iného, vzniká povinnosť zaplatiť poistné podľa § 16 ods. 2.
Ak ide o cudzozemské motorové vozidlá, vzniká povinnosť platiť poistné, pokiaľ sa ďalej neustanovuje inak, dňom vstupu týchto vozidiel na územie Československej socialistickej republiky a trvá po dobu ich pobytu na tomto území.
Povinnosť uvedenú v odseku 1 má každý, kto pri vstupe na územie Československej socialistickej republiky má cudzozemské motorové vozidlo v skutočnej moci.
Poistné je splatné pri vstupe cudzozemského motorového vozidla na územie Československej socialistickej republiky. Pri predĺžení doby pobytu na území Československej socialistickej republiky je prvého dňa predĺženia doby pobytu splatné poistné za túto dobu. Ak nebolo poistné zaplatené, vyberie ho orgán prejednávajúci vozidlo pri odchode z územia Československej socialistickej republiky a odvedie ho na účet územne príslušného inšpektorátu Štátnej poisťovne.
Ustanovenie § 22 neplatí pre osoby, ktoré preukážu pri vstupe cudzozemského motorového vozidla na územie Československej socialistickej republiky, že cudzozemská poisťovňa, u ktorej je poistená zodpovednosť za škody spôsobené prevádzkou tohto vozidla, splnomocnila Štátnu poisťovňu, aby v rozsahu ustanovenom touto vyhláškou nahradila škody spôsobené prevádzkou motorového vozidla počas pobytu v Československej socialistickej republike.
Pri predĺžení doby pobytu cudzozemského motorového vozidla na území Československej socialistickej republiky nad dobu, po ktorú trvá splnomocnenie podľa odseku 1, vzniká prvým dňom tejto predĺženej doby osobám uvedeným v odseku 1 povinnosť zaplatiť poistné za dobu predĺženého pobytu na území Československej socialistickej republiky. Ak nebolo poistné zaplatené, vyberie ho orgán prejednávajúci vozidlo pri odchode z Československej socialistickej republiky a odvedie ho na účet územne príslušného inšpektorátu Štátnej poisťovne.
Vodič motorového vozidla je povinný mať so sebou pri jazde doklad o zaplatení posledného splatného poistného alebo doklad o oslobodení od platenia poistného a predložiť ho na výzvu kontrolnému orgánu; to neplatí pre vodičov motorových vozidiel socialistických organizácií.
Dokladom o zaplatení poistného je najmä podací lístok poštovej poukážky alebo písomné potvrdenie vystavené na požiadanie inšpektorátom Štátnej poisťovne.
pri motocykloch a iných motorových vozidlách s motocyklovým motorom (včítane motorových trojkoliek) desať dvanástin ročného poistného,
pri ostatných motorových vozidlách štyri dvanástiny ročného poistného na prvú polročnú splátku a celá druhá splátka.
Táto vyhláška nadobúda účinnosť 1. januárom 1965 s výnimkou ustanovenia § 25 oddiel A č. 9.
Ustanovenie § 25 oddiel A č. 9 nadobúda účinnosť 1. januárom 1966; do tej doby platí pre platenie poistného pri vozidlách uvedených v tomto ustanovení (autobus, autokar alebo iné motorové vozidlo určené pre dopravu viac ako 8 osôb okrem vodiča) doterajšia ročná sadzba poistného vo výške 324 Kčs.
Vyhláška Ministerstva vnútra č. 87/1964 Zb. o vodičských preukazoch.
Motocyklovým motorom sa rozumie motor opísaný v § 4 ods. 1 vyhlášky č. 99/1964 Zb., ktorou sa vykonáva zákon o dani z motorových vozidiel.
§ 25 Sadzba poistného
Číslo: 197/1964 Zb.
Názov: Vyhláška Ministerstva financií, ktorou sa ustanovuje rozsah a podmienky zákonného poistenia zodpovednosti za škody spôsobené prevádzkou motorových vozidiel
Dátum schválenia: 07.12.1964
Dátum vyhlásenia: 11.12.1964
Nachádza sa v čiastke: 84/1964
2. 01.01.1965 - 18.08.1970
3. 19.08.1970 - 31.12.1974 83/1970 Zb.

References: § 14
 § 14
 § 16
 § 22
 § 25
 § 25
 § 4

§ 25